### 3.11. MyPaint-pensel

MyPaint er eit gratisprogram som har svært mange penslar. Libmypaint vart endra i 2016 slik at det kan brukast av andre program. GIMP har teke desse penslane i bruk.

Du kan finna mange samlingar av MyPaint-penslar på Internett i komprimert form, ofte i ei zip-fil. Dekomprimer fila til ei mellombels mappe.

#### 3.11.1. Slik installerer du MyPaint-penslar

Gå først til Brukarinnstillingar → Mapper → MyPaint-penslar. Der vil du finna stien til den personlege MyPaint-mappa.

- I Linux: `/home/BrukarnamnetDitt/.mypaint/brushes`. Legg merkje til at det er ei gøymd mappe.

  Opna filutforskaren. Merk av for «Vis gøymde mapper». Gå til den private MyPaint-mappa. Viss ho ikkje finst, må du oppretta ho med penselmappa inne i ho.

  Kopier og lim inn alle dekomprimerte filene frå den mellombels mappa til `home/Brukarnamnet/.mypaint/brushes`.

- I Windows 10: `C:\Brukarar\brukarnamnetDitt\.mypaint\brushes`. Klikk på dette elementet for å merkja det og trykk på ikonet for å opna ein filutforskar. Lag ei ny mappe i rota til heim-mappa med namnet «mypaint». Stien til denne mappa vert `C:\Brukere\Brukarnamnet ditt\mypaint`.

  Kopier og lim inn alle dekomprimerte filene frå den mellombels mappa til `C:\Brukere\brukarnamnet ditt\mypaint`.

Ta i bruk verktøyet som nedanfor: Du skal no ha eit ikon for MyPaint-penslar i verktøyvala. Trykk på dette for å visa alle MyPaint-penslane.

#### 3.11.2. Å slå på verktøyet

Det er fleire måtar å slå på verktøyet på:

- Frå hovudmenyen via Verktøy → Teikneverktøya → MyPaint-penslar.

- Ved å klikka på verktøysymbolet i verktøykassen.

- Ved å trykkja tasten Y.

#### 3.11.3. Innstillingar

Figur 14.67. Dialogvindauget for verktøyinnstillingane

Normalt vert innstillingane for det valde verktøyet vist under verktøykassa så snart som du slår på verktøyet. Dersom dette ikkje er tilfelle, kan du få tilgang til dei frå biletmenyen via Vindauge → Dokkpanel → Verktøyinnstillingar som vil opna verktøyinnstillingane for det valde verktøyet. Du kan også opna verktøyinnstillingane ved å dobbeltklikka på det tilsvarande verktøyikonet i verktøykassen.

Kva innstillingar du ser, er avheng av kva MyPaint-pensel du har vald.

Dekkevne

  For å setja dekkevna for penselen (0 - 100). Dekkevna er avhengig av ein base, sjå nedanfor.

Pensel

  Ikonet for den gjeldande penselen vert vist. Viss du klikkar på det, kjem det opp ei liste over MyPaint-penslar slik st du eventuelt kan velja ein annan pensel

  Figur 14.68. Ei samling av MyPaint-penslar

  Nedst i dialogvindauget er det ei linje med knappar for å visa ikona større eller mindre og om dei skal visast som liste eller rutenett. Knappen heilt til høgre opnar dialogvindauget for MyPaint-penslane.

Radius

  Å setja radius for penselen.

Basisdekkevne

  Desse verdiane (0,00 - 2.00) er multipliseringskonstantar: Set du for eksempel dette valet til 0,50, vert den høgaste dekkevna 100 · 0,50 = 50, sjølv om det framleis er 100,0 i dekkevnevalet.

  Tabell 14.3. Eksempel på basisdekkevne

  Basisdekkevne | Dekkevne
  --- | ---
  100 | 50 | 25
  1,00 | = 100 | = 50 | = 25
  0,50 | = 50 | = 25 | = 12,5
  2,00 | = 100 | = 100 | = 50

  Basisgjennomsikta kan vera høgare enn 1,00 opp til 2,00. Sjølvsagt kan gjennomsikta ikkje overstiga 100. I eksempelet kan du sjå at ei dekkevne over 50(100 · 2,00 = 200) eigentleg er ei dekkevne på 100 og 25 · 200 = 50 er det same som 50 · 1,00 = 50. Dete er kanskje nyttig når MyPaint-penselen har ei standard dekkeven på mindre enn 100.

Hardleik

  Dess hardare pensel dess skarpare strekar. Når du gjer penselen mindre hard, kan det henda at MyPaint-penselen ikkje verkar når breidda er for lita.

  Figur 14.69. Eksempel på hardleik

  1,00

  0,90

  0,80

  0,70

Gain (Trykkauke)

  Denne innstillinga endrar trykkaukinga (gain) ved å trykkja på lerretet med ein pensel.

  Viss du brukar eit teiknebrett, kan du endra innstillingane for å laga hardare eller mjukare penselstrok. Viss du brukar datamus, kan du simulera trykkeffektane medan du teiknar.

Mjukare strok

  Viss dette alternativer er merkt av, vert stroka mjukare. Du har to alternativ:

  - Kvalitet: Kor djup utglattinga skal vera.

  - Vekt: Tyngda på pennen.

Viska ut med penselen

  Viss det er merkt av for dette alternativet, vil penselen operera som viskeler. Som for viskeleret, vert utviska område gjennomsiktige viss laget har ein alfakanal, og får bakgrunnsfargen viss alfakanalen manglar.

Ingen sletteeffekt

  Viss det er merkt av for dette alternativet, vil penselen ikkje redusera alfa i pikslane. For eksempel, viss du slører ein kant mellom ugjennomsiktige og gjennomsiktige pikslar, vert alfaverdien til dei gjennomsiktige pikslane auka, men alfaverdiane for dei ugjennomsiktige pikslane vert ikkje reduserte.

  Figur 14.70. Eit eksempel på «Ikkje slett»

  Utan «Ingen sletteeffekt»

  Med «Ingen sletteeffekt»

Utvid laga
  Du finn ei beskriving av innstillingar som gjeld mange eller alle teikneverktøya under felles innstillingar for teikneverktøya.

3.10. Pennen (blekkverktøyet) |  | 3.12. Kloning

Report a bug in GIMP Report a documentation error