### 13.11. Avbild på objekt

#### 13.11.1. Oversyn

Figur 17.317. Filteret «Avbild på objekt» brukt på eit foto

Det opphavlege biletet

Filteret brukt

Dette filteret overfører eit bilete til eit objekt. Objektet kan vera et plan, ei kule, ein boks eller ein sylinder.

| Notat
Dersom biletet er i gråtone eller indeksert, er denne menyoppføringa gråa ut og utilgjengeleg.

#### 13.11.2. Slik slår du på filteret

Du finn dette filteret i hovudmenyen under Filter → Kart → Avbild på objekt ….

#### 13.11.3. Innstillingar

##### 13.11.3.1. Førehandsvising

I dette filteret har førehandsvisinga fleire funksjonar:

Førehandsvis!

  Trykk på denne knappen dersom funksjonen du arbeidar med ikkje har automatisk oppdatering av førehandsvisinga.

  Når musepeikaren er i området for førehandsvising, vert han sjåande ut som ei hand. Denne handa kan du i nokre av innstillingane for filteret bruka for å flytta rundt på det blå punktet som markerer posisjonen for lyskjelda. Dette punktet er berre synleg innføre førehandsvisinga.

Forminsk, Forstørr

  Knappane vert brukte til å forstørra eller forminska førehandsvisinga. Bruksområdet er nokså avgrensa, men kan vera nyttig ved større bilete.

Vis trådramme

  Legg eit rutenett over førehandsvisinga. Dette kan vera til hjelp for å plassera effektane meir nøyaktig. Mest nyttig på eit plan.

Oppdater førehandsvisinga direkte

  Å ha førehandsvisinga til å verka som vanleg.

##### 13.11.3.2. Generelle innstillingar

Figur 17.318. Innstillingane for filteret «Avbild på objekt» (generelt)

Avbild på

  Denne nedtrekksmenyen inneheld dei objekta det er råd å avbilda på. Du har valet mellom Plan, Kule, Boks eller Sylinder.

Gjennomsiktig bakgrunn

  Den delen av biletet som ikkje vert berørt av objektet vert gjennomsiktig.

Kjeldebiletet som bakgrunn

  Når du avbilder på eit plan og flyttar dette rundt i biletet, vert delar av biletet utan pikslar. Dersom det er merkt av for Kjeldebiletet som bakgrunn, vert desse tomme plassane fylte opp med kopiar frå det opphavlege biletet.

  | Notat
  Denne funksjonen verkar berre på objektet «Plan».

Lag nytt bilete

  Når dette valet er avmerkt, vert det laga eit nytt bilete med resultatet av filteret. Det opphavlege biletet vert ikkje endra.

Opprett eit nytt lag

  Når dette valet er avmerkt, vert det oppretta eit nytt lag med resultatet av filteret. Det opphavlege biletet vert ikkje endra. Dette har ingen effekt viss det også er merkt av for Lag nytt bilete.

Kantutjamning

  Dersom det oppstår «trappetrinn» langs kantane i biletet, kan du slå på denne. Funksjonen har desse innstillingane:

  Djupn

    Definerer kvaliteten på utjamninga. Dess høgare tal dess betre kvalitet, men tar også meir tid.

  Terskel

    Definerer grenseneutjamninga. Prosessen stoppar når skilnaden i pikselverdiane vert mindre enn grenseverdien sett her.

##### 13.11.3.3. Lys

Figur 17.319. Innstillingane for filteret «Avbild på objekt» (Lys)

Lyssettingar
  Type lyskjelde

    Du kan velja mellom Punktlys, Retningsbestemt lys og Ikkje lys.

  Lyskjeldefarge

    Klikk på denne knappen for å opna dialogen for fargeval.

Posisjon

  Dersom «punktlys» er vald, kan du setja x-, y- og z-koordinata her i staden for å flytta rundt på det blå punktet.

  Dersom «retningsbestemt lys» er vald, vil X-, Y- og Z-parametra kontrollera «Retningsvektorane». (Effekten er ikkje tydeleg).

##### 13.11.3.4. Utsiktspunkt

Figur 17.320. Innstillingane for filteret «Avbild på objekt» (Utsiktspunkt)

Posisjonen for utsiktspunktet

  Når Type lyskjelde er sett til «Punktlys» , vil endring av X-, Y- og Z-verdiane flytta «sjåaren» nærare eller lenger frå objektet i desse retningane.

  Merk at dette vil ikkje påverka bilete sett til «Plan» i Avbild på-feltet.

Første akse, Andre akse

  Når Avbild på er sett til «Plan», vil endring av X-, Y- og Z-verdiane simulera effekten av å vippa planet på Y- og Z-aksane. Dette påverkar korleis innstillingane for kategorien Material påverkar gjengjevinga.

##### 13.11.3.5. Orientering

Figur 17.321. Innstillingane for filteret «Avbild på objekt» (Orientering)

Posisjon

  Desse tre glidebrytarane vert brukte for å plassera objektet i biletet. X, Y og Z er koordinata i eit tredimensjonalt koordinatsystem.

Rotasjon

  Desse tre glidebrytarane vert brukte for å rotere objektet rundt aksane X, Y og Z.

##### 13.11.3.6. Materiale

Figur 17.322. Innstillingane for filteret «Avbild på objekt» (Material)

Intensitetsnivå
  Bakgrunnslys

    Mengde farge for å visa kor det ikkje fell lys direkte.

  Diffusjon

    Intensiteten på den opphavlege fargen når han vert opplyst av ei lyskjelde.

Reflektivitet
  Diffusjon

    Høgare verdiar gjer at det vert reflektert meir lys slik at området ser lysare ut.

  Spegling

    Kontrollerar intensiteten til høglysa.

  Høgglans

    Høgare verdiar gjer høglysa meir fokuserte.

##### 13.11.3.7. Kuleforma

Denne fana er berre synleg når du har vald å avbilda på objektet «Kule».

Figur 17.323. Innstillingane for filteret «Avbild på objekt» (kule)

Storleik
  Radius

    Radiusforholdet i høve til biletstorleiken.

##### 13.11.3.8. Boks

Denne fana er berre synleg når du har vald å avbilda på objektet «Boks».

Figur 17.324. Innstillingane for filteret «Avbild på objekt» (Boks)

Avbild bilete til bokssidene

  Vel eit bilete for kvar av bokssidene. Bileta må vera til stades på skjermen når du kallar opp filteret.

Skalering X, Skalering Y, Skalering Z

  Desse glidebrytarane vert brukte for å skalere boksen i alle tre retningane x, y og z.

##### 13.11.3.9. Sylinder

Denne fana er berre synleg når du har vald å avbilda på objektet «Sylinder».

Figur 17.325. Innstillingane for filteret «Avbild på objekt» (Sylinder)

Bilete for endeflatene

  Vel eit bilete for kvar av sidene på sylinderen. Bileta må vera til stades på skjermen når du kallar opp filteret.

Storleik
  Radius

    Denne glidebrytaren og inndataboksane let deg kontrollera sylinderdiameteren. Diverre verkar denne innstillinga på biletet som er avbileta på sylinderen og teiknar om dette bildet for å tilpassa det til den nye sylinderstorleiken. Det ville vera betre å kunna stilla inn storleiken på sylinder før avbiletinga slik at det var råd å bruka heile biletet.

  Lengda for sylinderen

    Her bestemmer du lengda for sylinderen.

13.10. Utan fuger |  | 13.12. Små fliser

Report a bug in GIMP Report a documentation error