### 4.2. Kantutjamning

#### 4.2.1. Oversyn

Dette filteret reduserer ujamne overgangar (sjå kantutjamning) ved hjelp av ein matematisk funksjon som vert kalla Scale3X kantekstrapoleringsalgoritme.

Scale3X er utvikla frå Scale2X, som er ein grafisk effekt for å auka storleiken på små bilete ved å «gissa» verdien for dei manglande pikslane utan å interpolera og utan å gjera biletet uskarpt. [8] Scale2X vart utvikla for å forbetra skjermvisinga for gamle Arcade- og dataspel når desse vert brukte på skjermar med høgare oppløysing som TV-ar, Arcade-monitorar, PC-skjermar og LCD-skjermar. [9]

Kantutjamningsfilteret verkar slik: for kvar piksel vert den opphavlege pikselen utvida med 9 (3 × 3) nye pikslar ved å bruka Scale3X-algoritmen og ekstrapolerer fargane frå originalpikslelen og dei 8 omkringliggjande pikslane og lagar ein ny piksel av det vekta gjennomsnittet av denne prosessen.

#### 4.2.2. Slik slår du på filteret

Du finn dette filteret i hovudmenyen under Filter → Forbetra → Kantutjamning.

#### 4.2.3. Eksempel

Eksempla nedanfor viser effekten på nokre mønster. Dei små firkantane er éin piksel (forstørra 16 gonger).

Originalbiletet (forstørra 16 gonger)

Eksempel på bruk av filteret «Kantutjamning» (forstørra 16 gonger)

[8] [SCALE2X].

[9] [AdvanceMAME].

4. Forbetringsfiltra |  | 4.3. Teikna annakvar linje

Report a bug in GIMP Report a documentation error