### 7.8. Peikardialogvindauget

Figur 15.141. Peikardialogvindauget

I dette dialogvindauget får du i sanntid informasjon om posisjonen til musemarkøren og kanalverdiane i den valde fargemodellen for den pikselen det vert peika på.

#### 7.8.1. Opna dette dialogvindauget

Dette er eit dokkpanel som kan limast inn i andre dokkpanel. Sjå nærare om dette i Del 2.3, «Dialogvindauge og dokkpanel».

Du har tilgang til det:

- frå biletmenyen via Vindauge → Dokkpanel → Peikar.

- frå fanemenyen i eit anna dokkpanel ved å klikka på fanemenyknappen og velja Legg til fane → Peikar.

#### 7.8.2. Innstillingane for dialogvindauget «Peikar»

Pikslar

  Viser posisjonen til pikselen det vert peika på i x-koordinat (horisontalt) og y-koordinat (vertikalt) med det øvre, venstre hjørnet som utgangspunkt (0,0).

Einingar

  Viser koordinata i tommar.

Utvalsramma

  Denne informasjonen er slått på når det finst eit utval. X og Y er koordinata for det øvre, venstre hjørnet for rektangelet som omgir både rektangel- og ellipseutvala. H og B er høgda og breidda for denne boksen.

  Denne informasjonen finst også for andre utval, men er av liten interesse og avgrensingsboksane er ikkje synlege.

  Informasjonen om utvalet vert ikkje endra om du brukar eit anna verktøy, men koordinata for peikaren vert endra.

Kanalverdiar

  Kanalverdiane for den valde fargemodellen er viste nedanfor. Begge nedtrekksmenyane inneheld dei same vala slik at du lett kan samanlikne fargeverdiane for ein bestemt piksel i ulike fargemodellar. «Hex» er HTML-notasjonen for pikselfargen. Vala i nedtrekksmenyane er:

  Piksel

    Kanalverdien i RGB. Dette valet viser pikselverdiane for kvar av fargane raud, grøn, blå og alfa som tal mellom 0 og 255.

  RGB

    Kanalverdien i RGB. Dette valet viser pikselverdiane for kvar av fargane raud, grøn, blå og alfa som prosent og som heksadesimal.

  HSV

    Kanalverdien i HSV. Dette valet viser pikselverdiane for kvar av fargane raud, grøn, blå og alfa som prosent.

  CMYK

    Kanalverdien i CMYK. Dette valet viser pikselverdiane for kvar av fargane raud, grøn, blå og alfa som prosent.

Flett synlege

  Viss du slår på dette valet, vert prøvene ikkje berre rekna ut på grunnlag av verdiane i det gjeldande laget, men frå alle synlege laga.

  Sjå meir om denne knappen i ordforklaringar.

7.7. Dialogvindauget for «prøvepunkt» |  | 7.9. Dialogvindauget for symmetriteikning

Report a bug in GIMP Report a documentation error