### 8.55. Farg inn biletet

Innfargingsfilteret omformar det gjeldande laget eller utvalet til eit gråtonebilete som sett gjennom farga glas. Du kan bruka det for eksempel for å gje biletet ein «sepiaeffekt».

| Tips
Dette filteret brukar fargemodellen HSL. Tidlegare utgåver av GIMP brukte eit liknande filter, «Fargelegg», som brukte HSV-modellen i staden. Du kan framleis få til denne effekten ved å bruka spesifikke parametrar (som metning = 1,0 og lysmengd = -0,5) eller ved å spesifisera metning = 0,0 og påføra av fargetonen som eit eiget steg.

#### 8.55.1. Slå på kommandoen

Du har tilgang til dette filteret på hovudmenyen via Fargar → Innfarging ….

#### 8.55.2. Innstillingar

Figur 16.223. Dialogvindauget for fargeleggjingsfilteret

Forval, Blandeinnstillingar, Førehandsvising, Flett samman filter, Delt vising

  | Notat
  Desse vala er forklarte i Del 8.1.2, «Felles eigenskapar for fargar».

Kulør

  Kva fargetone som skal brukast på biletet. Merk at medan «kulør» normalt vert vist i grader (frå 0 til 360), vert han her vist frå 0,0 til 1,0. Ei fargetone på 36° vert for eksempel lagt inn som 0,1.

Metning

  Intensiteten til fargetonen, viss denne er i bruk. Også denne vert uttrykt i eit område frå 0,0 til 1,0 der 0,0 gjev berre ei gråtonekonvertering og 1,0 som brukar ei rein RGB-fargetone (med den valde fargetonen).

Lysverdi

  Kor lyssterkt resultatet vert. Dette vert uttrykt i HSL-termar langs eit område frå -1,0 (svart) via 0,0 (normal) til +1,0 (kvitt).

Farge

  Ved å bruka fargeknappen eller fargeplukkaren kan du raskt velja farge for å fargeleggja biletet. Vel du ein farge her, vert glidebrytaren over justert automatisk.

| Notat
Sjå HSL for meir generell informasjon om kulør, metning og lysverdi.

8.54. Terskel |  | 8.56. Posteriser

Report a bug in GIMP Report a documentation error