### 3.10. Pennen (blekkverktøyet)

Dette verktøyet simulerer ein penn med utskiftbare splitter («pennespissar») som vert brukt for å skriva einsfarga strok med utjamna kantar. Du kan bestemma breidda, forma og vinkelen på pennen etter kva slag avtrykk du ønskjer han skal gje.

#### 3.10.1. Å slå på verktøyet

Det er fleire måtar å slå på verktøyet på:

- Frå biletmenyen via Verktøy → Teikneverktøya → Penn.

- Ved å klikka på verktøysymbolet i verktøykassen.

- Ved å trykkja tasten K.

#### 3.10.2. Valtastar

Ctrl

  Hald denne tasten nede for å gjera spissen om til ein fargeplukkar.

#### 3.10.3. Innstillingar

Figur 14.66. Dialogvindauget for verktøyinnstillingane

Normalt vert innstillingane for det valde verktøyet vist under verktøykassa så snart som du slår på verktøyet. Dersom dette ikkje er tilfelle, kan du få tilgang til dei frå biletmenyen via Vindauge → Dokkpanel → Verktøyinnstillingar som vil opna verktøyinnstillingane for det valde verktøyet. Du kan også opna verktøyinnstillingane ved å dobbeltklikka på det tilsvarande verktøyikonet i verktøykassen.

Modus, Dekkevne, Utvid laga
  Du finn ei beskriving av innstillingar som gjeld mange eller alle teikneverktøya under felles innstillingar for teikneverktøya.
Justering
  Storleik

    Bestemmer breidda på pennesplitta på ein skala frå 0, svært tynn, til 200, svært tykk.

  Vinkel

    Bestemmer hellingsvinkelen til pennesplitta, frå -90º til +90º.

Følsemd
  Storleik

    Bestemmer relativ breidd på splitta i høve til tidlegare innstilling. Legg merkje til at null (0) ikkje gjev null pennebreidde, men den minst moglege.

  Helling

    Bestemmer hellinga på splitta. Denne kontrollen verkar saman med vinkelkontrollen nemnd ovanfor, du må difor kanskje eksperimentera litt med desse to for å finna fram til den innstillinga du ønskjer. Innstillinga går frå 0 (minst helling) til 1 (mest helling).

  Fart

    Bestemmer breidda på splitta som ein funksjon av teiknefarten. Dette simulerer ein verkeleg penn, der streken vert tynnare dess raskare du strekar.

Type og form
  Type

    Du kan her velja mellom dei tre hovudformene til pennesplitta: sirkel, firkant og rombe.

  Form

    Du kan i tillegg endra utsjånaden til pennesplitta ved å halde nede museknappen medan du har markøren i det vesle kvadratet i midten av figuren som viser forma. Du endrar forma ved å flytte musemarkøren rundt inne i figuren.

3.9. Luftpensel |  | 3.11. MyPaint-pensel

Report a bug in GIMP Report a documentation error