### 2.2. Å installera Script-Fu-skript

Ein av fordelane med Script-Fu er at du kan dela skripta dine med andre GIMP-brukarar. I tillegg til dei skripta som vert leverte saman med GIMP, finst det uhorveleg mange tilgjengelege for nedlasting rundt om på Internett.

1. Viss du har lasta ned eit skript, kopierer eller flyttar du det til ei av GIMP sine skriptmapper. Kva for mappe dette er, finn du i brukarinnstillingane under Mapper → Skript. Du kan også leggja til ei ny skriptmappe om ønskjeleg.

2. For å kunna bruka det nye skriptet må du opna GIMP på nytt viss du hadde programmet ope då du la til skriptet. Skriptet vil då dukka opp i ein av menyane i GIMP. Viss du ikkje finn det, sjå etter i Filter-menyen eller bruk kommandosøk ved å bruka /. Viss det ikkje vert vist i det heile, er det noko gale med skriptet, for eksempel syntaksfeil.

2. Å bruka Script-Fu |  | 2.3. Råd og vink

Report a bug in GIMP Report a documentation error