### 5.16. Eksporter biletet som Encapsulated PostScript

#### 5.16.1. Oversyn

EPS eller «Encapsulated PostScript» er, som namnet indikerer, eit format som vert brukt i eit PostScript-dokument. Det vert mest brukt i grafikk. Du finn meir om dette i Encapsulated PostScript.

Det er eigentleg eit PostScript-program lagra som ei enkelt fil som kan innehalda ei førehandsvising av det ferdige innhaldet.

Figur 15.70. Dialogvindauget for EPS-eksport

#### 5.16.2. Innstillingar

Biletstorleik

  Desse innstillingane bestemmer storleiken og plasseringa av biletet.

  Breidd, Høgd

    Breidd og Høgd bestemmer storleiken biletet vert eksportert i.

    Skriv inn null her om biletet skal visast i opphavleg storleik.

  X-forskyving, Y-forskyving

    Dette bestemmer forskyvinga i høve til nedre, venstre hjørne.

  Behald forholda mellom sidene

    Når denne er slått på, vert biletet skalert for å passa inn i den gjevne storleiken utan å endra sideforholdet.

Eining
  Tomme

    Når denne er slått på, vert «tommar» brukt for storleik og forskyving.

  Millimeter

    Når denne er slått på, vert «millimeter» brukt for storleik og forskyving.

Roterering

  Denne vert brukt for å endra roteringa av biletet frå 0 (standard), 90, 180 eller 270 grader.

Utdata
  Postscript Level 2

    Når denne er i bruk, vil utgangen bruka PostScript nivå 2 format, elles nivå 1.

  Encapsulated PostScript

    Når merkt, vert «Encapsulatet PostScript» bruk i utgangen, elles «PostScript».

    Standard for denne innstillinga vert bestemt av elportformatet du har vald.

  Førehandsvising

    Når denne er merkt, vert det lagt til ei førehandsvising av biletet i det eksporterte dokumentet.

  Storleik på førehandsvisinga

    Viss du slo på den førre innstillinga, kan du setja maksimal storleik for førehandsvisinga av biletet her.

5.15. Eksporter biletet som Dicom |  | 5.17. Eksporter biletet som OpenEXR

Report a bug in GIMP Report a documentation error