### 14.22. Puslespel

#### 14.22.1. Oversyn

Figur 17.393. Eksempel på bruk av filteret

Originalbiletet

Filter brukt

Dette filteret gjer at biletet ser ut som eit ferdig samansett puslespel. Strekane har lett for å verta hakkete, men dette kan enkelt utbetrast med filteret Gaussisk sløring med radius omkring 1,0.

| Tips
Dersom du har behov for å markera enkeltbitar frå puslespelet, kan dette gjerast ved å teikna puslespelet på eit separat lag fylt med einsfarga kvit. Sett lagmodus til «Multipliser» og klikk på bitane i dette nye laget med verktøyet tryllestaven.

| Notat
Dersom biletet er indeksert, er denne menyoppføringa gråa ut og utilgjengeleg.

#### 14.22.2. Slik slår du på filteret

Du finn dette filteret i hovudmenyen under Filter → Teikningar → Mønsterelement → Puslespel ….

#### 14.22.3. Innstillingar

Figur 17.394. Innstillingane for filteret «Puslespel»

Talet på bitar

  Glidebrytarane styrer kor mange bitar det skal vere bortover og nedover.

Avrunda kantar
  Blandebreidd

    Denne glidebrytaren kontrollerar hellinga på bitane. Ein liten verdi her gir inntrykk av at puslespelet er skore ut i tre, medan ein større verdi gir avrunda kantar omlag som dei du finn på puslespel i papp.

  Høglys

    Glidebrytaren for høglys kontrollerar styrken til høglysa som vert viste på kantane av kvar brikke. Du kan samanlikna det med «glansen» til materialet puslespelet er laga av. Breidda på høglysa er sett i høve til breidda på kantavrundinga. Dess fleire brikker du legg til i puslespelet, desto lågare verdiar for blandebreidde og høglys bør du bruka. Standardverdiane passar for eit bilete på 500×500 pikslar.

Puslespeltype

  Du kan velja mellom to typar puslespel: Kvadratisk og Kurva.

  Firkanta

    Dette gir bitar med rette linjer.

  Bøygd

    Dette gir kurveforma bitar.

14.21. Rutenett (tradisjonelt) |  | 14.23. Qbist

Report a bug in GIMP Report a documentation error