### 3.3. Dialogvindauget for MyPaint-penslane

Figur 15.29. Dialogvindauget for MyPaint-penslane

Dialogvindauget for «MyPaint-penslane» vert brukt for å velja MyPaint-penslar til bruk med teikneverktøya. Sjå verktøyseksjonen MyPaint Brush for meir informasjon om MyPaint-penslane og korleis dei vert brukte i GIMP. Dialogvindauget gjev deg tilgang til mange funksjonar for å handsama penslar. Du kan velja pensel ved å klikka på han i lista. Kva pensel som er i bruk, vert vist i verktøykassen i verktøyinnstillingane når MyPaint-penslane er det gjeldande verktøyet.

#### 3.3.1. Opna dette dialogvindauget

Dette er eit dokkpanel som kan limast inn i andre dokkpanel. Sjå nærare om dette i Del 2.3, «Dialogvindauge og dokkpanel».

Du har tilgang til det:

- Frå hovudmenyen via Vindauge → Dokkpanel → MyPaint-penslar.

- Frå fanemenyen ein annan dialogmeny ved å klikka på fanen og velja Legg til fane → MyPaint-penslar.

- Frå dialogvindauget for innstillingane for eit av teikneverktøya ved å klikka på ikonet for MyPaint-penslane. Det kjem då opp ei liste over alle liknande penslar som du kan velja frå. Heilt nede til høgre i denne lista er det ein knapp som opnar det verkelege dialogvindauget for MyPaint-penslane.

  Det forenkla penseldialogvindauget

  Det er tre knappar nedst har desse funksjonane:

  - Mindre førehandsvisingar

  - Større førehandsvisingar

  - Vis som liste

  - Vis som tabell

  - Opna dialogvindauge for val av MyPaint-pensel

  Penslane du vel frå oppsprettmenyen kan anten gjelda for alle teikneverktøya eller berre for det gjeldande verktøyet. Dette er avhengig av korleis du har sett opp brukarinnstillingane. Sjå bolken Verktøyinnstillingane for meir om dette.

#### 3.3.2. Å bruka dialogvindauget for «MyPaint-penslane»

##### 3.3.2.1. Tabell/Liste

I fanemenyen har du valet mellom Vis som tabell og Vis som liste. I tabellmodus vert penslane viste i ein rektangulære tabell. Sidan du kan sjå forma på fleire penslar samstundes, er det lett å velje den du har bruk for. I listemodus vert penslane sett opp i ei liste som viser penselomrisset og namnet på penselen.

Valet Storleik på førehandsvisinga i fanemenyen gjev deg høve til å bestemma storleiken på førehandsvisinga av penselen.

Tabellform

  Øvst i dialogvindauget finn du ein filterboks der du kan filtrera kva MyPaint-penslar som skal visast basert på taggane deira og namnet på den gjeldande penselen.

  I midten finn du ei rutevising over alle tilgjengelege penslar. Den gjeldande penselen er ramma inne. Nedføre rutemønsteret er ein boks som viser fenene som den gjeldande penselen er kopla saman med.

Listeform

  Stort sett verkar dialogvindauget på same måte i listeform som i tabellform, med eitt unntak: Namnet på den gjeldande penselen vert ikkje vist øvst.

##### 3.3.2.2. Førehandsvising av MyPaint-pensel

Når du klikkar på førehandsvisinga av ein pensel, vert denne den gjeldande penselen som vert vist i innstillingane for MyPaint-penselverktøya. Du kan også trykkja på knappane nedst i vindauget for å utføra ulike handlingar.

##### 3.3.2.3. Tagging

Du kan bruka taggar for å reorganisere visinga av MyPaint-penslane. Sjå Del 3.7, «Tagging».

##### 3.3.2.4. Knappane nedst

Det er tre knappar nedst har desse funksjonane:

Rediger MyPaint-pensel

  Dette er alltid slått av sidan det ikkje er råd å redigera MyPaint-penslar i GIMP. Dette er også grunnen til at det ikkje er nokon knapp for å laga nye.

Dupliser penselen

  Denne knappen er alltid slått av.

Slett penselen

  Denne knappen er alltid slått av.

Oppdater penslane

  Dersom du har lagt inn penslar i den private mappa Brushes Folder eller i andre mapper i søkestien for MyPaint-penslar, vil eit trykk på denne knappen oppdatera lista og gjera penslane synlege i dialogvindauget.

Nokre av funksjonane desse knappane utfører kan også opnast frå sprettoppmenyen for dialogvindauget som vert opna ved å høgreklikka kvar som helst i lista, eller ved å velja dei frå fanemenyen MyPaint-enselmeny.

##### 3.3.2.5. Sprettoppmenyen for «MyPaint-penslar»

Høgreklikk på førehandsvisinga av ein pensel vil opna ein sprettoppmeny. Dei fleste kommandoane her er forklarte for knappane, med unnatak av dei nemnde nedanfor.

Kopier adressa for MyPaint-penslar

  Kopier adressa for MyPaint-penslar vert brukt for å kopiera stien til MyPaint-penslane inn i utklippstavla.

Vis i filhandsamaren

  Vis filhandsamaren opnar adressa til MyPaint-penslane i standard filutforskar.

3.2. Dialogvindauget for penslar |  | 3.4. Dialogvindauget for mønsterelement

Report a bug in GIMP Report a documentation error