### 4.15. Forvreng

Figur 16.33. Eksempel på bruk av «Forvreng» på eit utval

Eit bilete med eit utval

Utvalet er forvrengt (normalverdiane)

Kommandoen «Forvreng» gjer omrisset av utvalet meir eller mindre ujamnt.

#### 4.15.1. Slå på kommandoen

Du får tilgang til denne kommandoen frå hovudmenyen via Utval → Forvreng ….

#### 4.15.2. Beskriving av dialogvindauget «Forvreng»

Figur 16.34. Dialogvindauget for «Forvreng»

Ved hjelp av denne kommandoen, kan du bestemma kor stor forvrenginga skal verta. Det er uråd å vita korleis resultatet vert, så her er det berre å prøva seg fram.

Terskel

  Ein høg grenseverdi vil gjere det forvrengte området mindre, medan ein lågare grenseverdi vil gjere utvalet større.

  Dersom det gjeldande utvalet har ei regelrett form, dvs. er eit rektangel- eller ellipseutval, vil dette valet bestemma om det nye omrisset er mest på innsida eller mest på utsida av det opphavlege utvalet.

Spreiing

  Ei høg spreiing vil auke forvrenginga.

Korning

  Ei høg korning vil gjere forvrenginga større.

Utglatting

  Ei høg utglatting vil gjere forvrenginga mindre.

Glatt ut vassrett, Glatt ut loddrett

  Dersom Glatt ut vassrett og Glatt ut loddrett vert slått av, vil dette auka forvrenginga.

4.14. Fjerna hola |  | 4.16. Avrunda rektangel

Report a bug in GIMP Report a documentation error