### 12.5. Ullen kant

#### 12.5.1. Oversyn

Figur 17.267. Eksempel på bruk av filteret «Ullen kant»

Originalbiletet

Eksempel på bruk av filteret

Dette filteret legg til ein kul falsert kant rundt bilete. Kanten vil sjå taggete og uklar ut, og du kan spesifisera farge og breidd på den falserte kantlinja. Eventuelt kan du leggja til ein skugge til biletet.

| Notat
Dersom biletet er indeksert, er denne menyoppføringa gråa ut og utilgjengeleg.

#### 12.5.2. Slik slår du på filteret

Du har tilgang til dette filteret frå hovudmenyen via Filter → Dekor → Ullen kant….

#### 12.5.3. Innstillingar

Figur 17.268. Innstillingane for «Ullen kant»

Farge

  Klikk på denne knappen for å få opp dialogvindauget for å velja farge på kanten.

Kantbreidde

  Her kan du setja breidda på den ulne kanten (i pikslar). Maksimum er 300 pikslar same kva breidde og høgde biletet har.

Slør kanten

  Viss denne er merkt vert kanten uklar. Eksempelet nedanfor viser effekten av sløringa:

  Figur 17.269. Eksempel på verknaden av «slør kanten»

  «Slør kantane» avmerkt

  «Slør kantane» ikkje avmerkt

  Figur 17.270. «Slør kanten» forstørra til 1600%

  «Slør kantane» avmerkt

  «Slør kantane» ikkje avmerkt

Korning

  Korninga av kanten er omlag det same som storleiken på pikselblokkene som vert spreidde utover for å laga den ujamne, ulne kanten.

  Figur 17.271. Eksempel på bruk av korning, utan sløring

  Korning 1, minimum

  Korning 4, normalinnstillinga

  Korning 16, maksimum

Legg til skugge

  Viss avmerkt, vil filteret også laga ein skugge langs kanten.

  Figur 17.272. Eksempel på bruk av «Legg til skugge»

  Det er merkt av for «Skugge», skuggevekt 100 % (normalinnstilllinga)

  «Legg til skugge» med skuggevekt 10 %.

  «Legg til skugge» ikkje avmerkt (standard)

Vekting av skugge

  Dersom Legg til skugge er avmerkt, kan du setja dekkevna for skuggen her. Standard er 100 % (full dekkevne).

Arbeid på kopi

  Dersom du har merkt av for dette valet, vil filteret oppretta eit nytt vindauge med filteret brukt på ein kopi av biletet. Det opphavlege biletet vert ikkje endra.

Flat ut biletet

  Viss dette ikkje er merkt av, beheld filteret dei ekstra laga det brukte for å laga ramma og skuggen (viss det krevst). Standard er å slå saman alle lag.

12.4. Tåke |  | 12.6. Gammalt foto

Report a bug in GIMP Report a documentation error