### 6.13. Lagra fargeprofilen til fil

Dersom du ønskjer å lagra ein kopi av ICC-profilen, trykk på knappen Lagra fargeprofilen til disk.

#### 6.13.1. Slå på kommandoen

Du har tilgang til denne kommandoen på hovudmenyen via Bilete → Fargestyring → Lagra fargeprofilen til fil ….

#### 6.13.2. Bruksnotat for kommandoen

Lagra fargeprofilen til disk er nyttig når du ønskjer å lagra ein kopi av fargeprofilen som er brukt i eit bilete.

Lagra fargeprofilen til disk kan også brukast for å lagra ein kopi av den innebygde sRGB-profilen i GIMP.

#### 6.13.3. Eit eksempel med skjermbilete som viser korleis du kan bruka Lagra fargeprofil til fil

Vi går ut frå at du ønskjer å lagra ein kopi av GIMP sin innebygde sRGB-profil.

1. Opna eit bilete som brukar GIMP sin innebygde sRGB-profil.

2. Vel Bilete → Fargestyring → Lagra fargeprofilen til fil:

   Dialogvindauget «Lagra fargeprofilen» er delt i tre område. Bruk det venstre og det midtre området for å finna fram til staden der profilen skal lagrast.

   Når du lagrar ein profilkopi er det heilt i orden å endra det føreslegne namnet. Hugs at nokre program, spesielt slike som vert køyrde frå programlinja, har problem med mellomrom i namnet. Du bør bruka filutvdinga «.icc» eller «.icm» fordi ikkje alle program greier å kjenna igjen ein ICC-profil med ei anna filutviding.

   Når du har vald lagringsstaden og har skrive inn eit filnamn, trykk på knappen Lagra for å lagra ein profil.

3. Du kan også overskriva ein ICC-profil. Når du har merkt ein tidlegare brukt profil, vil det høgre panelet visa kva for informasjonsfaner som er innebygde i den valde profilen.

6.12. Fjern fargeprofil |  | 6.14. Profil for utskriftssimulering

Report a bug in GIMP Report a documentation error