### 10.3. Filmstripe

#### 10.3.1. Oversyn

Figur 17.208. Eksempel på bruk av filteret «Filmstripe»

Det opphavlege biletet

Filteret brukt

Filteret «Filmstripe» let deg setja inn eitt eller fleire bilete på ein filmstrimmel.

| Notat
Dette filteret inverterer ikkje fargane, så det imiterer ikkje ein negativ film, altså ein slik film som det vert laga papirbilete av. I staden kan du tenkja deg at det imiterer eit lysbilete eller ein kinofilm. Teikninga er ein ny åtskild førekomst av biletet som må lagrast for seg, ikkje eit lag i eit bilete som finst.

#### 10.3.2. Slik slår du på filteret

Du finn dette filteret i Filter → Kombiner → Filmstripe ….

#### 10.3.3. Innstillingar

##### 10.3.3.1. Utval

Figur 17.209. Innstillingane for filteret «Filmstripe» (utval)

Filmstripe

Tilpass høgda til bileta

  Brukar høgda på det opphavlege biletet i det endelege biletet.

Filmhøgd

  Her kan du bestemma høgda på sluttbiletet. Dersom bileta har ulike format, vert dei skalerte til den høgda du skriv inn her.

Filmfarge

  Ved å klikka på fargeruta kan du definera fargen på sjølve filmen, altså det som er rundt og mellom bileta.

Nummerering

Startindeks

  Definerer kva tal nummereringa av bileta skal byrja med.

Skrifttype for tala

  Definerer skrifttypen for tala.

Farge på tala

  Ved å klikka på fargeknappen kan du velja farge på tala.

Øvst, Nedst

  Her bestemmer du plasseringa av talet.

Biletutval

Tilgjengelege bilete

  Viser bileta som kan flettast. Bileta er dei som alt er opna i GIMP.

På film

  Viser bileta som skal vere med på filmen.

Legg til

  Denne knappen vert brukt for å leggja eit tilgjengeleg bilete over i lista «På filmen».

Fjern

  Trykk på denne knappen for å flytta eit bilete frå «På filmen» til «Tilgjengelege bilete». Biletet vert nå ikkje brukt i sluttdokumentet.

##### 10.3.3.2. Avansert

Figur 17.210. Innstillingane for filteret «Filmstripe» (Avansert)

Bilethøgde

  Definerer høgda på kvart bilete i det ferdige biletet.

Biletavstand

  Definerer avstanden mellom bileta som vert sette inn i den framtidige biletet.

Holforskyving

  Bestemmer kor langt gripeholet skal vere frå biletkanten.

Holbreidde

  Bestemmer kor breie gripehola skal vere i det endelege biletet.

Holhøgd

  Bestemmer kor høge gripehola skal vera i det ferdige biletet..

Holavstand

  Bestemmer avstanden mellom gripehola.

Talhøgde

  Bestemmer høgda på indekstala, proporsjonale med bilethøgda.

10.2. Djupfletting |  | 11. Artistiske filter

Report a bug in GIMP Report a documentation error