### 5.27. Eksporter biletet som HTML-tabell

#### 5.27.1. Oversyn

Figur 15.75. Dialogvindauget for HTML-tabell-eksport

Dialogvindauget for HTML-eksport vert brukt for å eksportera biletet som ei HTML-fil der biletet vert representert av ein tabell av farga kvadrat. Dette liknar påFarga HTML-tekst.

Du kan eksportera bilete i dette formatet ved å velja «.html» som filutviding eller velja «HTML-tabell» som filtype i eksportvindauget.

| Åtvaring
Dette genererer svært store HTML-tabellar sjølv for små bilete og kan gjera at fillesaren arbeider veldig sakte eller til og med krasjar.

#### 5.27.2. Innstillingar

Innstillingane for HTML-sider
  Laga eit fult HTML-dokument

    Når det er merkt av for denne, vert det laga eit fullstendig HTML-dokument i staden for berre HTML-tabellen.

Innstillingar for å laga tabell
  Bruk «cellspan»

    Viss denne er merkt, vert rektangulære område med blokker i same farge by ut med ei stor celle med html-taggane `ROWSPAN` og `COLSPAN` sette til korrekt storleik.

  Komprimer TD-taggar

    Viss denne er slått på, vert det ikkje sett inn blankteikn mellom HTML-taggane `TD` og celleinnhaldet. Dette er berre nødvendig for plassering på pikselnivå.

  Bruk bilettekstar

    Viss denne er slått på, vert det lagt til ein bilettekst over tabellen.

  Bilettekst

    Skriv inn biletteksten for HTML-tabellen her.

  Celleinnhald

    Skriv inn teksten eller teikna som skal vera celleinnhaldet. Standard vil visast som ei tom, farga blokk.

Tabellinnstillingar
  Ramme

    Storleiken på pikslane i tabellramma.

  Breidd, Høgd

    Skriv storleiken på kvar tabellcelle her. Du kan skriva talet på pikslar eller som prosent.

  Celleutfylling

    Kor mykje det skal fyllast ut rundt teksten i kvar celle.

  Celleavstand

    Kor stor avstanden mellom cellene skal vera.

5.26. Eksporter biletet som HEJ2 |  | 5.28. Eksporter biletet som ICNS

Report a bug in GIMP Report a documentation error