### 4.9. Støvfjernar

#### 4.9.1. Oversyn

Dette filteret vert helst brukt for å fjerna småfeil som støvflekkar og riper på eit skanna foto, men kan også fjerna moiré-mønster på bilete skanna frå t.d. eit blad. For å unngå uventa effektar på resten av biletet, må du isolera defektane før du brukar filteret. Filteret bytar ut kvar piksel med gjennomsnittsverdien for pikslane innføre den spesifiserte radiusen.

| Notat
Dersom biletet er indeksert, er denne menyoppføringa gråa ut og utilgjengeleg.

#### 4.9.2. Slik slår du på filteret

Du finn dette filteret i hovudmenyen under Filter → Forbetra → Støvfjernar ….

#### 4.9.3. Innstillingar

Figur 17.51. Innstillingane for filteret «Støvfjernar»

Førehandsvising

  Når denne er avkryssa, vert innstillingane viste i førehandsvisinga.

Filtertype
  Median

    Gjennomsnittsverdien av pikslane sette i Radius rundt målpikselen vert brukt for å byta ut verdien i målpikselen.

  Tilpassande

    Tilpassar radius til innhaldet i biletet eller utvalet ved å analysera histogrammet i området rundt målpikselen. Denne radiusen vil alltid verta lik eller mindre enn den spesifiserte radiusen.

  Rekursiv median

    Gjentek medianfilterhandlinga for å gjera resultatet sterkare.

  Rekursivt tilpassande

    Gjentek handlinga til det adaptive filteret for å gjera resultatet sterkare.

Radius

  Her bestemmer du kor stort område filteret skal verka på. Skalaen går frå 1 (3 × 3 pikslar) til 20 (41 × 41 pikslar). Etter som vindauget flyttar seg over biletet, vert fargane i det glatta ut. Dette kan føra til at småfeil forsvinn.

Svartnivå

  Ta berre med pikslar som er lysare enn den verdien sett i histogrammet (-1 – 255).

Kvitnivå

  Ta berre med pikslar som er mørkare enn den verdien sett i histogrammet (0 – 255).

4.8. Gjer skarpare (uskarpmaske) |  | 4.10. NL-filteret

Report a bug in GIMP Report a documentation error