### 4.14. Forvrenging

Forvrenging (engelsk: warp) er eit GEGL-basert penselliknande verktøy. Du kan bruka ein viske-modus for å fjerna forvrengingar du har laga. Det finst innstillingar slik at du kan endra styrken og storleiken på forvrenginga.

#### 4.14.1. Slik slår du på verktøyet

Du kan slå på verktøyet på fleire måtar:

- Frå hovudmenyen via Verktøy → Transformasjonsverktøya → Forvrenging.

- Ved å klikka på verktøysymbolet i verktøykassen.

- Ved å trykkja på tasten W.

#### 4.14.2. Innstillingar

Figur 14.129. Dialogvindauget for verktøyinnstillingane

Normalt vert innstillingane for det valde verktøyet vist under verktøykassa så snart som du slår på verktøyet. Dersom dette ikkje er tilfelle, kan du få tilgang til dei frå biletmenyen via Vindauge → Dokkpanel → Verktøyinnstillingar som vil opna verktøyinnstillingane for det valde verktøyet. Du kan også opna verktøyinnstillingane ved å dobbeltklikka på det tilsvarande verktøyikonet i verktøykassen.

Flytt pikslar

  «Flytt pikslar» er den første oppføringa i nedtrekkslista med ulike forvrengingsmetodar:

  - Flytt pikslar er standardmetoden.

    Figur 14.130. Eksempel på flytt pikslar

  - Utvid området

    Figur 14.131. Eksempel på utviding

  - Krymp området

    Figur 14.132. Eksempel på krymping

    Her er det klikka fem gonger på biletet med penselstorleik = biletstorleik.

  - Kvervling med og mot klokka

    Figur 14.133. Eksempel på kvervling

    Kvervling av heile biletet med klokka (penselstorleik = biletstorleik) med ei sirkulær rørsle av penselen.

  - Visk ut forvrenginga vert brukt for å angra tidlegare laga forvrengingsstrok.

  - Gjer forvrenginga mjukare vert brukt for å mjuka opp tidlegare laga frovrengingsstrok.

Storleik

  Penselstorleiken.

Hardleik, Styrke

  Desse kontrollerer kor mange av pikslane som skal flyttast frå startpunktet for forvrenginga til forskyvingsstaden.

Mellomrom

  Dette kontrollerer kor mykje det skal flyttast under stroket.

Interpolering

  | Notat
  Det vert brukt interpolering under forvrenginga. Sjå meir om dette i Interpolering.

Abyss-policy

  «Abyss» er eit omgrep som vert brukt av GIMP-utviklarane for «data utføre inngangsbufferen». Forvrengings-verktøyet flyttar pikslar frå eitt punkt til eit anna. Nokre pikslar kan koma utanfor laggrensa. Desse pikslane finst faktisk ikkje nokon stad og har difor ingen farge kopla til seg. Likevel må verta tildelt noko farge.

  «Abyss policy» har ei nedtrekksliste som du kan bruka for å fylla tome område på ulike måtar:

  - Ingen: Dette er standardinnstillinga. Tomme område vert gjennomsiktige. Biletet må ha alfakanal for å kunne bruka denne funksjonen.

  - Klem: Kvar kant på det omforma laget strekkjer seg uendeleg langt utover, så for eksempel ein piksel til venstre for laggrensa har den same fargen som pikselen lengst mot venstre i laget med det same y-koordinatet. Ein annan måte å sjå det på, er at kvar piksel utføre laggrensa har den same fargen som den næraste pikselen innføre laggrensa.

  - Løkke: Laget som vert forvrengt gjentar seg sjølv i alle retningar. Pikslar som for eksempel kjem utføre laget på høgre side vert sett inn på venstre side av laget.

  Figur 14.134. Eksempel på vala i Abyss taktikk

Førehandsvising i høg kvalitet

  «Førehandsvisinga» er det biletvindauget du arbeider på før du trykkjer Enter for å stadfesta transformasjonen. Er det kryssa av for denne, vert kvaliteten på visinga betre, men arbeider saktare.

Førehandsvising i sanntid

  Når denne er slått på, vert førehandsvisinga oppdatert i sanntid, noko som kan gjera at visinga tek tid. Når avslått, kan det gå litt tid før førehandsvisinga vert oppdatert.

Strok

  - Under rørsle: brukar forvrengingsstroka berre når penselen er i rørsle.

  - Periodisk: brukar forvrengingsstroka periodisk. Når denne er i bruk, vert det vist ein glidebrytar for Grad der du kan setja kor ofte effekten skal brukast.

Animer

  Med dette valet avkryssa kan du laga ein animasjon ved å laga fleire mellombilete mellom det opphavlege biletet og sluttbiletet.

  Rammer: Kor mange rammer som skal brukast i animasjonen.

  Knappen Lag animasjon: Trykk på denne for å laga ein animasjon av stroka i eit nytt vindage. Du kan eksportera dette til filformat som godtek animasjon, for eksempel som GIF-bilete og så velja Som animasjon i eksportvindauget eller ved å eksportera som webp-bilete og velja Lagra animasjon.

  Merk at du kan berre laga ein animasjon medan forvrengingsverktøyet er i bruk, ikkje når det er avslutta.

4.13. Burtransformering |  | 5. Andre verktøy

Report a bug in GIMP Report a documentation error